แฟนผมมีเลือดสีน้ำตาลออกทางช่องคลอดแล้วติดกางเกงครับเหมือนจะเป็นก้อนฯคือก่อนหน้านี้แฟนผมประจำเดือนมาได้ 4 วัน แล้วมีอะไรกันระหว่างนี่ผมป้องกันโดยสวมถุงยางอนามัยแต่เกิดขาด เลยไห้แฟนรีบกินยาคุมฉุกเฉินเเล้วประจำเดือนก็หายไปเลยครับ และหลังจากนั้นประมาณ 1 อาทิตย์ก็มีอะไรกันอีก แต่แฟนแอบกินยาคุมฉุกเฉินอีกเม็ด แล้วหลังจากนั้น 3 วันก็ มีเลือดสีน้ำตาลออกมา จะเป็นไรไหมครับ ผมเป็นห่วงมากฯ เค้าไม่ไปหา
สวัสดีค่ะ หากมีประจำเดือนมาได้ 4 วัน แล้วได้มีเพศสัมพันธ์ ถือว่ายังอยู่ในระยะปลอดภัย และโอกาสที่จะตั้งครรภ์นั้นมีน้อยมากมาก ซึ่งจริงๆ แล้ว ไม่จำเป็นต้องทานยาคุมฉุกเฉินไป ส่วนหลังจากนั้นอีก 1 สัปดาห์ หากได้มีเพศสัมพันธ์อีก ก็จะถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ทานยาคุมฉุกเฉิน (ชนิดที่มี 1 เม็ดใน 1 แผง) ไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะสำหรับเลือดที่ออกหลังจากที่มีเพศสัมพันธ์ไป 3 วัน น่าจะเป็นเลือดที่เกิดจากผลของยาคุมฉุกเฉินที่ทานไปได้ค่ะ ซึ่งหากเลือดออกไม่นานเกิน 5 วัน ก็ไม่ได้อันตรายหรือผิดปกติอะไรค่ะ และการมีเลือดออก ก็แสดงว่าไม่น่ามีการตั้งครรภ์เกิดขึ้น สำหรับประจำเดือนในรอบต่อไปนั้น ก็อาจมาช้ากว่าปกติได้ค่ะ โดยอาจมาหลังจากที่มีเลือดออกไปแล้วประมาณ 4 สัปดาห์ค่ะ